Gordonus Luce
Gordonus Luce, vulgo Gordon Hannington vel saepius G. H. Luce (natus Glevi die 20 Ianuarii 1889; mortuus die 3 Maii 1979) fuit eruditus, origine Anglus, linguarum Asiae australorientis et praecipue Birmaniae quam civitatem per quinquaginta annos incolebat. Bibliotheca eius nunc Canberrae exstat apud Bibliothecam Nationalem Australianam. G. H. Luce fuit alumnus Collegii Emmanuel Cantabrigiensis; ibi societatem Apostolorum frequentavit. Anno 1912 Gordonus factus est praelector litterarum Anglicarum apud Collegium Gubernii in urbe Rangoon; ibi cognovit Pe Maung Tin cuius sororem Ma Ti Ti anno 1915 in matrimonium duxit.